
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	08.07.2026.
	Nr. RD-26-894-lē

	
	(prot. Nr. 26, 45. §)




Par grozījumiem Rīgas domes 26.03.2025. lēmumā Nr. RD-25-4460-lē “Par pilotprojekta “Vienotā biļete AS “Pasažieru vilciens” un RP SIA “Rīgas satiksme” sabiedriskajā transportā” īstenošanu”


Pamatojoties uz Pašvaldību likuma 4. panta pirmās daļas 19. punktu, 10. panta pirmās daļas 19. punktu, ņemot vērā Rīgas attīstības programmas 2022.–2027. gadam (apstiprināta ar Rīgas domes 23.02.2022. lēmumu Nr. 1284) Rīcības plānā paredzēto uzdevumu “Veicināt sadarbību mobilitātes jomā Rīgā un Pierīgā, tai skaitā līdzdarboties vienotās sabiedriskā transporta biļetes izveidē”, ievērojot Ministru kabineta 28.01.2025. sēdē skatītajā informatīvajā ziņojumā “Par pilotprojekta “Vienotā biļete AS “Pasažieru vilciens” un RP SIA “Rīgas satiksme” sabiedriskajā transportā” īstenošanu” (24-TA-2599) paredzēto, starp valsts sabiedrību ar ierobežotu atbildību “Autotransporta direkcija”, Rīgas valstspilsētas pašvaldību, akciju sabiedrību “Pasažieru vilciens” un Rīgas pašvaldības sabiedrību ar ierobežotu atbildību “Rīgas satiksme” 30.05.2025. noslēgto sadarbības līgumu par pilotprojekta “Vienotā biļete AS “Pasažieru vilciens” un RP SIA “Rīgas satiksme” sabiedriskajā transportā” īstenošanu, Sabiedriskā transporta padomes 16.02.2026. lēmumu Nr. 4 “Par pilotprojekta “Vienotā biļete AS “Pasažieru vilciens” un RP SIA “Rīgas satiksme” sabiedriskajā transportā īstenošanu” starpposma izvērtējumu” un tajā izdarīto grozījumu saskaņā ar Sabiedriskā transporta padomes 16.06.2026. lēmumu “Par grozījumu 2026. gada 16. februāra Sabiedriskā transporta padomes lēmumā Nr. 4 (prot. Nr. 3 §4) “Par pilotprojekta “Vienotā biļete AS “Pasažieru vilciens” un RP SIA “Rīgas satiksme” sabiedriskajā transportā īstenošanu” starpposma izvērtējumu””, Rīgas dome nolemj:

1. Izdarīt Rīgas domes 26.03.2025. lēmumā Nr. RD-25-4460-lē “Par pilotprojekta “Vienotā biļete AS “Pasažieru vilciens” un RP SIA “Rīgas satiksme” sabiedriskajā transportā” īstenošanu” šādus grozījumus:
[bookmark: _Hlk230855596]1.1. aizstāt 1. punktā burtu un vārdu “A zonā” ar burtiem un vārdu “A, B, C, D, E zonās”;
1.2. izteikt 2.2., 2.3. un 2.4. apakšpunktu šādā redakcijā:
“2.2. no katras pārdotās vienotās biļetes, kuras cenas kopā ar PVN norādītas šī apakšpunkta tabulā, Rīgas pašvaldības sabiedrība ar ierobežotu atbildību  “Rīgas satiksme” saņem 0,89 euro bez PVN un 0,11 euro PVN ar nosacījumu, ka, mainoties PVN likmei, Rīgas pašvaldības sabiedrības ar ierobežotu atbildību “Rīgas satiksme” saņemamā atlīdzības daļa bez PVN netiek mainīta, savukārt PVN daļa un vienotās biļetes cenas ar PVN var tikt precizētas, neveicot grozījumus šajā lēmumā.

	Nr. p. k.
	Vienotās biļetes veids
	Vienotās biļetes cena (euro, ar PVN)
	RP SIA “Rīgas satiksme” daļa (euro, un PVN)
	AS “Pasažieru vilciens” daļa (euro, un PVN)

	1.
	RS + PV AA zonas biļete
	2,00 euro
	1,00 euro (0,89 euro bez PVN + 0,11 euro PVN)
	1,00 euro (0,89 euro bez PVN + 0,11 euro PVN)

	1.1.
	RS + PV AA zonas biļete ar piemaksu (1,00 euro)
	3,00 euro
	1,00 euro (0,89 euro bez PVN + 0,11 euro PVN)
	2,00 euro (1,79 euro bez PVN + 0,21 euro PVN)

	2.
	RS + PV AB vai BA zonas biļete
	2,80 euro
	1,00 euro (0,89 euro bez PVN + 0,11 euro PVN)
	1,80 euro (1,61 euro bez PVN + 0,19 euro PVN)

	2.1.
	RS + PV AB vai BA zonas biļete ar piemaksu (1,00 euro)
	3,80 euro
	1,00 euro (0,89 euro bez PVN + 0,11 euro PVN)
	2,80 euro (2,50 euro bez PVN + 0,30 euro PVN)

	2.2.
	RS + PV AB vai BA zonas biļete ar piemaksu (2,00 euro)
	4,80 euro
	1,00 euro (0,89 euro bez PVN + 0,11 euro PVN)
	3,80 euro (3,39 euro bez PVN + 0,41 euro PVN)

	3.
	RS + PV AC vai CA zonas biļete 
	3,30 euro
	1,00 euro (0,89 euro bez PVN + 0,11 euro PVN)
	2,30 euro (2,05 euro bez PVN + 0,25 euro PVN)

	3.1.
	RS + PV AC vai CA zonas biļete ar piemaksu (1,00 euro)
	4,30 euro
	1,00 euro (0,89 euro bez PVN + 0,11 euro PVN)
	3,30 euro (2,95 euro bez PVN + 0,35 euro PVN)

	4.
	RS + PV AD vai DA zonas biļete
	3,80 euro
	1,00 euro (0,89 euro bez PVN + 0,11 euro PVN)
	2,80 euro (2,50 euro bez PVN + 0,30 euro PVN)

	5.
	RS + PV AE vai EA zonas biļete
	4,30 euro
	1,00 euro (0,89 euro bez PVN + 0,11 euro PVN)
	3,30 euro (2,95 euro bez PVN + 0,35 euro PVN)

	5.1.
	RS + PV AE vai EA zonas biļete ar piemaksu (1,00 euro)
	5,30 euro
	1,00 euro (0,89 euro bez PVN + 0,11 euro PVN)
	4,30 euro (3,84 euro bez PVN + 0,46 euro PVN)


Skaidrojums piemaksām dīzeļvilcienos: 1 euro A zonā – Liepājas vilcieniem, Madonas un Daugavpils, Rēzeknes vilcieniem, kas nav ekspreši, PESA reisiem; 1 euro piemaksa B zonā – Liepājas vilcieniem, Madonas un Daugavpils, Rēzeknes vilcieniem, kas nav ekspreši, PESA (PESA 730ML sērijas dīzeļvilcienam) reisiem; 2 euro piemaksa B zonā – Daugavpils un Rēzeknes ekspresvilcieniem; 1 euro piemaksa C zonā – Liepājas vilcieniem, Madonas un Daugavpils, Rēzeknes vilcieniem, kas nav ekspreši, PESA reisiem; (ekspresvilcieni C zonā nepietur); (dīzeļvilcieni D zonā nepietur); 1 euro piemaksa E zonā – Daugavpils un Rēzeknes ekspresvilcieniem; 
2.3. tiek noteikts pilotprojekta termiņš – 31.12.2026.;
2.4. Rīgas pašvaldības sabiedrība ar ierobežotu atbildību “Rīgas satiksme” līdz 15.12.2025. un līdz 10.11.2026. iesniedz Rīgas valstspilsētas pašvaldības Ārtelpas un mobilitātes departamentam un Rīgas valstspilsētas pašvaldības Finanšu departamentam starprezultātu ziņojumu par pilotprojekta rezultātiem par laikposmu no tā uzsākšanas;”.

2. Uzdot Rīgas valstspilsētas pašvaldības Ārtelpas un mobilitātes departamentam noslēgt vienošanos ar Rīgas pašvaldības sabiedrību ar ierobežotu atbildību “Rīgas satiksme”, akciju sabiedrību “Pasažieru vilciens” un valsts sabiedrību ar ierobežotu atbildību “Autotransporta direkcija” par grozījumiem 30.05.2025. noslēgtajā sadarbības līgumā par pilotprojekta “Vienotā biļete AS “Pasažieru vilciens” un RP SIA “Rīgas satiksme” sabiedriskajā transportā” īstenošanu.

